Shqiptarët në Australi

**Shqiptarët** në Australi, të njohur edhe si **shqiptaro-australianë** (ang. *Albanian Australian*), përbëjnë një komunitet prej 13,142 banorësh, sipas censusit australian të vitit 2011.

Shqiptarët filluan të nguliten në Australi nga fillimi i viteve 1920, kryesisht ne Queensland, Australinë Perëndimore dhe Shepparton në Victoria. Kjo mbaroi më fillimin e Luftës së Dytë Botërore. Ngulitja për në Australi rifilloi në vitet 1950 si pasoje e mbarimit të luftës dhe largimit nga sistemi komunist. Shqiptarët erdhën nga Shqipëri, por edhe nga  Greqia, Italia jugore dhe Kosova dhe republikat tjera të ish-Jugosllavisë. Ne fillim të viteve 1990, emigrues erdhën nga Shqipëria, Mali i Zi, Kosova dhe Maqedonia, si pasojë e luftërave dhe trazirave që kapluan Ballkanin në atë kohë.

## Historia 
Shqiptari i parë i regjistruar, i vendosur në Australi ishte Naum Konxha, i cili arriti në Brisbane në vitin 1885 me gruan e tij angleze dhe vendosi të qëndrojë përgjithmonë.

Ashtu si me popujt tjerë nga Ballkani, periudha e parë e madhe e emigrimit në Australi fillon pas kufizimeve në kuotat e Shteteve të Bashkuara për evropianët jugorë në vitin 1924. Për shkak të Politikës së Australisë së Bardhë, shumë myslimanë gjatë periudhës midis dy luftërave janë përjashtuar nga emigrimi, ndërsa shqiptarët myslimanë janë pranuar në Australi për shkak të të paturit të një kompleksioni më të bardhë evropian. Ardhja e shqiptarëve ringjalli komunitetin mysliman në plakje të Australisë, demografia e të cilëve deri në atë kohë ishe në rënie. Censusi Australian nuk i ka regjistruar shqiptarët veç e veç deri në vitin 1933, kur u regjistruan 770 shqiptarë, numri më i madh jetonte në Queensland. Numri u dyfishua në vitin 1947 me bilancin e zhvendosur në Victoria. Shqiptarët që erdhën në vitet 1920 u vendosën në zonat rurale dhe u angazhuan në punët bujqësore, që lidhen kryesisht me rritjen e frutave. Si me emigrantët tjerë nga Evropa Jugore, shumica e shqiptarëve që erdhën në Australi në vitet 1920 ishin meshkuj. Ata u bënë kopshtarë, punëtorët të kallamit të sheqerit dhe fermerë të duhanit. Numri më i madh erdhi në vitin 1928. Shqiptarët tjerë nga Australia Perëndimore lëvizën në kërkim të punës nëpër minierat e arit, ndërsa të tjerët në vitet 1930 kryesisht u vendosën në Queensland dhe Victoria, pasi u goditën rëndë nga Depresioni i Madh i vitit 1929. Shqiptarët u vendosën edhe në Cairns, Melbourne, Brisbane dhe York. Shumë shqiptarë u vendosën rreth Mareebas në Queenslandin veriore dhe në Brisbane. Në Victoria, shumica e shqiptarëve u vendosën në pronat rurale rreth Shepparton në Goulburn Valley. Në vitet 1920, shumica erdhën nga Shqipëria jugore, rreth qytetit të Korçës, dhe u angazhuan në bujqësi, sidomos në rritjen e frutave. Një numër shumë më i vogël ishin nga Gjirokastra, po ashtu nga jugu dhe i përkisnin të njëjtit dialekt, atij toskë, e jo atij gegë, të folur në Shqipërinë veriore dhe në Kosovë. Shumica ishin myslimanë, ndërsa është vlerësuar se rreth 40% ishin të krishterë ortodoksë .

## Klubte sportive shqiptare
*Dandenong Thunder
*North Sunshine Eagles
*Heidelberg Eagles

## Shqiptarë të njohur në Australi
*Alex Buzo
*Ellvana Curo
*Besa Deda
*Tania Doko
*Mehmet Durakovic
*Labinot Haliti
*Agim Hushi
*Zimi Meka
*Taip Ramadani
*Professor Avni Sali
*Judge Rauf Soulio
*Adem Yze
*Gary Zecevic
*Kreoland Golloshaj
*Naim dhe Sami Flamuri
*Ekrem Alija Canberra
*Blerina Dula 
*Rezarta Rushitaj
*Sezar Jakupi

## Shiko dhe 
* Shqiptarët në Viktori
* Mërgata shqiptare
* Shqiptarët në Shtetet e Bashkuara

## Referime